ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....ซามูไร บอนด์
ช่วงนี้ กรณ์ จาติกวณิช รมว.คลัง อารมณ์บ่จอยมั่กๆเพราะต้องเผชิญกับข่าวคราวด้านลบระดมเข้ามาไม่หยุด ล่าสุดเพิ่งโทรศัพท์ไปเฉ่งปี๋รองอธิบดีกรมสรรพากร ที่ไปให้ข่าวเรื่องรัฐบาลจะปรับโครงสร้างภาษี ด้วยการลดภาษีเงินได้นิติบุคคล แต่อาจจะขึ้นภาษีมูลค่าเพิ่มมาชดเชย ทั้งๆ ที่เรื่องนี้รัฐมนตรีคลังยังไม่ได้พิจารณาอะไรเลยจริงจริ๊ง
rr...ส่วน “คุณเจ” วรกร จาติกวณิช ภริยาเลิฟ รมว.คลัง เขียนระบายความรู้สึกลงเฟซบุ๊ก ยอมรับว่าตอนนี้กรณ์อยู่ในภาวะที่สื่อมวลชน “ไม่แฮปปี้” แต่บางเรื่องคุณเจก็มองว่าสื่อมวลชนเข้าใจเจตนาของกรณ์ผิดไป... หึๆๆ ไม่ใช่อะไรที่ไหน ก็ประชาวิวัฒน์นั่นเอง
rr...ว่าไปแล้วมีอย่างที่ไหน ใช้เงินจ้างบริษัทที่ปรึกษาที่ชื่อ แมคคินซีย์ วงเงินถึง 69 ล้านบาท ส่วนอีก 11 ล้านบาท ระบุในเอกสารใช้เงินว่าเป็นค่า “โลจิสติกส์” คือ ค่าเช่าอาคารสถานที่ ห้องประชุม จัดส่งเอกสารต่างๆ ขณะที่คนวงในเมาท์กระจายว่าผลการศึกษาส่วนหนึ่ง เช่น เรื่องประกันสังคมราคาถูก 100 บาท ทำมั้ยเหมือนแนวคิดของทีดีอาร์ไอที่เคยศึกษาไว้เลย
rr...คณะอนุกรรมการด้านระบบงบประมาณการคลังและสวัสดิการ ซึ่งมี ชัยอนันต์ สมุทวณิช เป็นประธาน อยู่ภายใต้เงาของคณะกรรมการปฏิรูป เตรียมชงข้อเสนอปฏิรูปงบประมาณให้ อภิสิทธิ์ เวชชาชีวะ นายกรัฐมนตรี ด้วยการให้อำนาจประชาชนในจังหวัดสามารถตัดสินใจเลือกโครงการเพื่อพัฒนาคุณภาพชีวิตได้เอง พร้อมกับเสนอให้เพิ่มวงเงินกลางของแต่ละจังหวัด
rr...งานนี้คณะอนุกรรมการฯ เลือก จ.สระแก้ว ซึ่งเป็นจังหวัดที่ยังมีความยากจนอยู่ เป็นโครงการนำร่อง โดยเชิญ ผวจ.สระแก้ว มาหารือที่บ้านพิษณุโลก ว่าหากรัฐบาลเห็นชอบให้ใช้โมเดลที่เสนอนี้จริงๆ จะมีกลไกอย่างไรในการขับเคลื่อน 
rr...ขอบอกว่าแม้แนวคิดจะดียังไง แต่ “จุดอ่อน” ของคณะอนุกรรมการฯ ชุดนี้ คือ ไม่มีสำนักงบประมาณเป็นกรรมการด้วย ทำให้กรรมการบางคนกลัวว่าสุดท้ายอาจถูกเบรกจากคนใหญ่คนโตในสำนักงบประมาณ